Α4-0044/96

Απόφαση σχετικά με την κοινή θέση που ενέκρινε το Συμβούλιο για την πρόταση οδηγίας του Συμβουλίου σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (C4-0004/96 - 00/0486(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0004/96 - 00/0486(SYN) ((EE C 356 της 30.12.1995, σελ. 13)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 341 της 05.12.1994, σελ. 39)) επί της προτάσεως της Επιτροπής προς το Συμβούλιο COM(93)0679) ((ΕΕ C 38 της 08.02.1994, σελ. 3 )),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Μεταφορών και Τουρισμού (A4-0044/96),

1. τροποποιεί την κοινή θέση ως ακολούθως[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 3)

Δέκατη τέταρτη αιτιoλογική σκέψη

>Αρχικό κείμενο>

ότι το μέγιστο επιτρεπόμενο πλάτος των 2.50 μέτρων για τα οχήματα μεταφοράς εμπορευμάτων ενδέχεται να αφήνει ανεπαρκή εσωτερικό χώρο για την αποτελεσματική φόρτωση παλεττών, πράγμα το οποίο οδήγησε στην εφαρμογή διαφορετικών επιπλέον ανοχών στη νομοθεσία των κρατών μελών, όσον αφορά τις εσωτερικές μεταφορές[semigr ] ότι, επομένως, είναι απαραίτητη γενική προσαρμογή στην ισχύουσα κατάσταση, προκειμένου να διασαφηνισθούν οι τεχνικές απαιτήσεις, λαμβάνοντας υπόψη τις πτυχές των χαρακτηριστικών αυτών που αφορούν την οδική ασφάλεια,

>Κείμενο μετά την ψηφοφορία στο ΕΚ>

ότι το μέγιστο επιτρεπόμενο πλάτος των 2.50 μέτρων για τα οχήματα μεταφοράς εμπορευμάτων και το μέγιστο επιτρεπόμενο μήκος το οποίο αναφέρεται στην παράγραφο 1.1 του παραρτήματος Ι δύνανται να αφήνουν ανεπαρκή εσωτερικό χώρο για την αποτελεσματική φόρτωση παλεττών, πράγμα το οποίο οδήγησε στην εφαρμογή διαφορετικών επιπλέον ανοχών στη νομοθεσία των κρατών μελών, όσον αφορά τις εσωτερικές μεταφορές[semigr ] ότι, επομένως, είναι απαραίτητη γενική προσαρμογή στην ισχύουσα κατάσταση, προκειμένου να διασαφηνισθούν οι τεχνικές απαιτήσεις, λαμβάνοντας υπόψη τις πτυχές των χαρακτηριστικών αυτών που αφορούν την οδική ασφάλεια,

(Τροπολογία 1)

Αιτιολογική σκέψη 15α (νέα)

>Κείμενο μετά την ψηφοφορία στο ΕΚ>

ότι κατά την καταχώρηση και χρήση οχημάτων, πρέπει να προτιμάται ανάρτηση με αμορτισέρ αερίου και όχι η μηχανική ανάρτηση, με σκοπό την πρόληψη της υπερβολικής φθοράς των οδών και την εξασφάλιση της δυνατότητας πραγματοποίησης ελιγμών[semigr ] ότι πρέπει να αποφεύγεται η υπέρβαση των μεγίστων ορίων φορτίου ανά άξονα και ότι το όχημα πρέπει να είναι σε θέση να πραγματοποιεί κλίση γωνίας 360° εντός ορισμένων ορίων για τη διανυόμενη απόσταση.

(Τροπολογία 2)

Άρθρο 4, παράγραφος 6α (νέα)

>Κείμενο μετά την ψηφοφορία στο ΕΚ>

6α. Πριν από την πάροδο της μεταβατικής περιόδου που καθορίζεται στην παράγραφο 6, η Επιτροπή δημοσιεύει έκθεση σχετικά με ενδεχόμενες εξαιρέσεις που δικαιολογούνται βάσει των εξελίξεων και οι οποίες μπορούν να χορηγηθούν ακόμη και μετά τις 31 Ιανουαρίου 2006 και, εάν χρειαστεί, υποβάλλει σχετική πρόταση.